'5. Formarán parte da instalación de produción as súas infraestruturas de evacuación, que inclúen a conexión coa rede de transporte ou de distribución, e no seu caso, a transformación de enerxía eléctrica'. Esta práctica espúrea evidencia a vulneración flagrante da Lei 21/2013, de 9 de decembro de avaliación ambiental ao substraer os plans industriais da preceptiva avaliación ambiental estratéxica ao mesmo tempo que vulnera normativa internacional do alcance do Convenio de Aarhus.

-  Ausencia do estudo do potencial eólico entre a documentación sometida a exposición pública.

A mercantil promotora non acredita a existencia do recurso eólico.

-  Parte da documentación do proxecto está en lingua non oficial en Galicia, polo que se substrae parte da información da participación pública sobre todo a que se indica:

'Se adjuntan las especificaciones técnicas del modelo de aerogenerador a instalar proporcionadas por el tecnólogo. SG 6.0-155 Developer Package 2020-02-27 D2294354\_010 SG 6.0-155 Developer Package Restricted Siemens Gamesa Renewable Energy 2020 1 / 39 Developer Package SG 6.0- 155'.

-  Ausencia de retorno social do proxecto industrial eólico.

A mercantil promotora non indica cal é o retorno social do proxecto. O parque non xera emprego algún nin repercute en modo algún de forma positiva na economía da zona. Todo o contrario: a severa afección paisaxística, ambiental e patrimonial afectará gravemente e de xeito irreversible ao benestar das familias, ao desarrollo da hostalería e do turismo e prevese que contrariamente ao que indican, a afección aos recursos hídricos da zona sexa irreversible. Indica a mercantil promotora: ' 4.3.3.1.- ABASTECIMIENTO DE AGUA En lo que se refiere al abastecimiento de agua, la única posible necesidad de ésta es la de atender la pequeña demanda que puede suponer la ejecución material de las obras y las necesidades del personal en períodos de construcción, así como posteriormente las del personal que realice tareas de explotación de las instalaciones, cuya demanda será todavía inferior, pues no se considera necesaria la presencia de personal en las instalaciones más que con carácter circunstancial, dado el grado de automatización de éstas'.

-  Afección significativa, severa e prexuizos irreparables para a Paisaxe e á biodiversidade. Incremento do Feísmo Paisaxístico e afección severa ao turismo e á hostalería:

O parque eólico e a súa infraestrutura de evacuación fragmenta os hábitats, os ecosistemas e implica directamente a perda de biodiversidade. Pero non é só este parque. Existen outros parques no mesmo ámbito xeográfico. O parque proxectado transforma as paisaxes de mosaicos agro - forestais nunha paisaxe inhóspita de marcado carácter industrial inzada de muíños e liñas de alta tensión. Por outra banda, o proxecto afecta de maneira irreversible a lugares identitarios para a poboación e as familias que viven, residen e/ou traballan no ámbito xeográfico do parque e que resultan obviadas pola mercantil promotora: Estas paisaxes están construídas a partir das vidas das persoas, as súas percepcións e son moitas veces fundamentais para o sentimento de identidade e o benestar das persoas. Trátase de paisaxes identitarias dás persoas que constrúen e viven na paisaxe en si, cuxas miradas probablemente non son panorámicas, nin sequera admiran, pero cuxas percepcións sensoriais descenden aos máis pequenos detalles, identificando paisaxes de vida, soños, símbolos. Así existe unha afección irreversible a paisaxes peculiares e identitarias como: Monte da Chaira, Monte de Fontechide, Penagache, Alto do Oural, Pozos da Lagoa, Pozo da Lagoa, Monte da Neve, Casa da Neve, Monte Porro, Altos da Lagoa, Alto de Abelleira, Portalez, Fonte Abilleira, A Laxa de Ares, Carballeiras, Oural, Castelos, O